Pylsur og allskonar unnið kjötálegg hefur verið fastur hluti af mataræði íslendinga árum saman . Í raun er SS pylsan nánast sameiningartákn þjóðarinnar . Hvað er það eiginlega ? Má mögulega breyta þessu ? Við sporðrennum örugglega pylsum í þúsundatali á hverju ári og setjum allskonar kjötálegg á brauðið okkar , og barnanna . Spægipylsur , skinka , rúllupylsa og svo mætti lengi telja . Ekkert af þessu er neitt sérlega gott fyrir líkamann . Flest allar pylsur og unnið kjötálegg sem er á boðstólnum er verulega hlaðið aukaefnum sem gera líkamanum ekki neitt sérstaklega gott annað en að seðja hugnur . Salt í gríðarlegu magni , MSG , sodium nitrate og önnur rotvarnarefni , bragðaukandi efni og svo fyllingarefni sem innihalda fitu og kolvetni . Margir átta sig heldur ekki á því að nútíma vinnsluaðferðir við þessa framleiðslu kalla á að kjötið er hitað upp að því marki að það hefur nánast glatað öllum af þeim fáu næringarefnum sem það innihélt upphaflega . Til dæmis rýrnar próteininnihaldið mjög og í sjálfu sér er þetta ekki að gefa þér mikið . Ef þig dauðlangar í pylsu skaltu frekar skoða að fá þér annann valkost sem inniheldur ekki nitrate , ónáttúruleg rotvarnarefni og bragðefni . Til dæmis BULSU en þær eru grænmetispylsur úr íslensku hráefni , s.s. bankabyggi , möndlum , fræjum og fleira gúmmulaði og munu fljótlega fást í Melabúðinni og Frú Laugu en Bulsur eru skemmtilegt nýsköpunarverkefni Svavars Péturs Eysteinssonar , Matís og Nýsköpunarmiðstöðvar . Lestu meira um þær HÉR og byrjaðu í dag að elska – sjálfa þig 😉 Margrét Hugrún fæddist í Reykjavík þegar konur gengu um í tréklossum og karlar voru flestir með sítt hár .